  Анжелика Тихонова корреспондент 2021-тӥ арын Удмуртиын мушкасьёсты дасяны кутскозы. Уж борды Сюмсиысь нюлэс но гурт возёсъя техникум басьтӥськоз. Со сярысь элькунысь гурт возёсъя но сиён-юонъя министерстволэн пресс-службаез ивортӥз. Сюмсиысь дышетсконни гурт возёсъя но сиён-юонъя министерстволэсь 2 миллион манет грантсэ утӥз. Ӧнерлыко мушкасьёсты 2021-2022 дышетскон аре дасяны кутскозы. Со понна выль лаборатория кылдытозы. Отын муш умортоос но, муш семьяос но, рамкаос но, кормушкаос но, микроскопъёс но, центрифуга но, мукетыз но луозы. Нош азьланяз техникум бордын Мушкасьёслэсь элькун школазэс усьтыны чаклало. Сюмсиысь техникум сяна, гурт возёсъя но сиён-юонъя министерстволэсь грантсэ эшшо куинь дышетон юртъёс басьтӥзы. Висъям коньдонлэн оглом быдӟалаез 9 миллион манет луиз Кызьы пусйиз Удмуртиысь кивалтэтлэн тӧроезлэн воштӥсез – гурт возёсъя но сиён-юонъя министр Ольга Абрамова, гурт возёс ӧрын ужась шор ёзо дышетонниослы грантъёсын юрттэт 2021-тӥ арын но сётӥськоз.   Тегъёс: Дышетон Сюмси Удмуртия гуртвозёс гуртвозёсъяминистерство мушкась грантъёс  